Så er der tændt for Apple Intelligence – men ikke i EU

Apple har tændt for sine AI-funktioner, kaldet Apple Intelligence, i den betaudgave af iOS 18, der blev lanceret mandag. Men på grund af EU-lovgivning får vi europæere ikke adgang. Det gør kineserne heller ikke. Og så kræver adgang til AI-funktionerne i øvrigt, at man har helt speciel hardware.

Det er EU’s stramme Digital Markets Act, DMA, der spænder ben for åbningen i EU. En lov der allerede har kørt Europa ud på et sidespor med egen App Store. Præcis hvordan DMA kan spænde ben for Apple Intelligence melder Apple ikke noget om.

Men faktum er, at flere af de væsentlige nyheder i iOS 18 slet ikke kommer til EU. Ud over AI-funktionerne gælder det også for iPhone Mirroring og SharePlay skærmdeling.

Amerikanere – og brugere i andre engelsktalende lande – skal også have helt specifik hardware, hvis de vil gøre sig forhåbningerne om at lege med AI-funktionerne. De understøttes nemlig udelukkende af den seneste iPhone – og endda kun kun topmodellerne iPhone 15 Pro og 15 Pro Max.

Også Mac-computerne har fået Apple Intelligence via den seneste beta af macOS Sequoia 15.1. Men her gælder det samme; AI-funktionerne understøttes udelukkende af computere med Apples egne M-processorer. Og ikke i EU eller Kina.

Læs mere: EU spænder ben for iOS 18-nyheder.

Så er der tændt for Apple Intelligence – men ikke i EU